Gerija Katolik ba Malaysia

Gerija Katolik ba Malaysia nyadi sebagi ari Gerija Katolik di serata dunya, ari baruh iring rohani paus di Rome. Nuncio apostolik ke Malaysia diatu iya nya Archbishop Wojciech Załuski, ke dichiri kena 22 September 2020; Duta Residen Malaysia ba Panggah Kudus diatu iya nya Hendy anak Assan.

Bala paderi Katolik keterubah iya bedarat di Melaka dalam taun 1511 nyadi paderi soldadu ngagai orang Portugis. Bala indu misi nya bala biarawan Fransiskan enggau Dominikan. Melaka udah nya nyadi palan ngetu beribu iku indu misi ti ngerembaika pengarap ngagai Asia Selatan enggau Timur Jauh. Naka ke diatu, komuniti Kristian ke mit ulih ditemu ba endur tu asil ari pengeransing indu misi. Melaka megai endur ti spesial dalam sejarah Gerija ba pelilih menua tu.

 Pengawa nginjil gelumbang keterubah 

Ari kurun ke-7 ngagai ke-14, mayuh bengkah perintah mit ti tegap bepengarap Hindu, bisi ba nanga sungai. Empayar Sri Vijaya ngerembaika pengaruh iya ti besai ngagai kandang menua nya. Dalam taun 1403, siku putera ari Sumatera, Parameswara, numbuhka Melaka. Iya udah nya tama pengarap Islam lalu ngambi nama Sri Maharaja Mohammed Shah.


Taun 1511 nandaka penatai orang Portugis, ti betuaika Laksamana Afonso de Albuquerque, enggau bala paderi Katolik keterubah. Orang Portugis ngerampas Melaka ketegal dagang rempah ti tebilang. Entara taun 1545 enggau 1552, St Francis Xavier bisi nginjil di Melaka. Datai ba taun 1557, Melaka diangkat nyadi suffragan see (sapit diosis). Dalam taun 1641, Belanda udah nguasa Belanda lalu piak bekuasa ti bekuasa ngemitka kuing pengarap Katolik. Bala bishop enggau paderi rari ngagai menua Timor.

Kaul enggau Panggau Kudus

Kaul diplomatik entara Malaysia enggau Panggau Tuchi dipunka Tun Dr Mahathir Mohammad lebuh iya betemu enggau Paus John Paul II sebedau Tun Mahathir ngelengka pengawa iya. Runding nya terus dipejalai nyentukka Najib Razak nyadi menteri besai. Malaysia nempa kaul diplomatik formal enggau Panggau Kudus dalam taun 2011 maya aum entara Menteri Besai Datuk Seri Najib Razak enggau Paus Benedict XVI di Rome. Najib disempulang Bishop Besai Kuala Lumpur, Murphy Nicholas Xavier Pakiam. Bishop Besai Pakiam ke Vatikan ukai nyadi sebagi ari Perintah Malaysia, tang diasuh Vatikan enggau raban nya nyadi pengari Gerija.

Duta peranak keterubah Malaysia ngagai Panggau Kudus, Tan Sri Bernard Giluk Dompok, udah dipilih Paus Francis dalam bulan Oktober 2015. Taun 2017 nyadika pemuka kanseri rasmi Panggau Kudus di Kuala Lumpur, Malaysia. Berindik ari pengawa betukar perintah ari Barisan Nasional ngagai Pakatan Harapan pengudah Pengawa Bepilih Besai Ke-14, Bernard Giluk Dompok diketu ari servis iya kena 30 Jun 2018.

Westmoreland Edward Palon ke dichiri Wisma Putra nyadi duta kedua Malaysia ngagai Vatican kena 21 March tu tadi, iya nya siku orang Bidayuh ke asal ari Kampung Duras, Kuching.

Nunciatur Apostolik di Malaysia ditumbuhka kena 27 Julai 2011 nengah akta rasmi Tahta Kudus Acta Apostolicae Sedis. The current nuncio is Archbishop Wojciech Zaluski.

 Kereban sanding 


Malaysia